Ég fæddist 15. ágúst 1962 í Reykjavík og ólst þar upp við gott atlæti . Að loknu BA námi í ensku og almennum málvísindum frá Háskóla Íslands vorið 1985 hélt ég til London í framhaldsnám við University College London og lauk þaðan meistaraprófi ( MA ) í ensku . Eftir að heim var komið fór ég í kennsluréttindanám við HÍ og hóf kennslu við Menntaskólann í Reykjavík haustið 1987 , en þar starfaði ég í rúmlega 25 ár . Ég hef stundað jóga og hugleiðslu lengi og hef allt frá unglingárum haft áhuga á hinni andlegu leið . Árið 2009 lauk ég jógakennaranámi frá Jógakennaraskóla Kristbjargar og vorið 2014 útskrifaðist ég úr framhaldsnámi í jógakennarafræðunum ( 560 t. ) . Þar var ég svo lánsöm að njóta kennslu frábærra kennara , Kristbjargar Kristmundsdóttur og Sri Swami Ashutosh Muni . Jógaástundunin er ómissandi hluti af lífi mínu og fer ég á hverju ári utan til kennara míns til að læra meira um jógafræðin og dýpka iðkun mína . Segja má að ég hafi fyrst kynnst núvitundarhugleiðslu ( mindfulness ) í gegnum jógað , en vakandi athygli í augnablikinu er órjúfanlegur þáttur jógaástundunar . Frá árinu 2009 hef ég farið á ýmis námskeið í núvitund og 2012 lauk ég námi í hugrænni atferlismeðferð ( HAM ) frá Endurmenntun Háskóla Íslands í samvinnu við Oxford Cognitive Centre og kynti það enn frekar undir áhuga minn á núvitund . Ég fór síðan á kennaranámskeið í núvitund hjá Vidyamala Burch hjá Breathworks í Englandi , en hún hefur sérhæft sig í að nýta aðferðir núvitundar til að bæta lífsgæði fólks með verki . Í árslok 2012 lauk ég svo námi í markþjálfun frá Evolvia . Ég er heimakær , er gift og á tvö börn . Ég hef mikinn áhuga á mannlegum þroska og sálarlífi og því sem lýtur að því að lifa í jafnvægi og góðum samskiptum við sjálfan sig og aðra . Ég les mikið um þessi málefni og hef sótt mörg námskeið tengd þessu áhugamáli mínu . Auk þess prjóna ég , dansa og elska að vera úti í náttúrunni . Ég held námskeið í núvitund , kenni jóga og tek fólk í markþjálfun og ráðgjöf byggða á hugrænni atferlisfræði og núvitund . Ég er fædd 4. maí 1956 og uppalin í Reykjavík . Ég ólst upp í Hlíðunum og átti yndislega áhyggjulausa barnæsku . Ég er grunnskólakennari að mennt og árið 2005 lauk ég sérkennaraprófi frá KHÍ . Ég hef starfað við kennslu í tæp 30 ár og hef mikinn áhuga á vellíðan og þroska manneskjunnar . Ég hef sótt ótal námskeið sem tengjast þessum áhuga mínum . Vorið 2012 lauk ég sérfræðinámi frá EHÍ í samvinnu við háskólann í Oxford í hugrænni atferlismeðferð . Vorið 2013 lauk ég námi í markþjálfun . Ég hef haft áhuga á jóga og hugleiðlsu frá unglingsárum . Hef verið leitandi í þeim efnum og prófað ýmsar formgerðir . Þegar ég var við nám í hugrænni atferlismeðferð kynntist ég núvitund / mindfulness og fannst þá eins og ég væri komin heim . Þarna var það sem ég hafði leitað svo lengi að . Fór á átta vikna MBCT námskeið og hef síðan verið hugfangin af þessum fræðum og fundið þörf hjá mér til að kynna þetta fyrir sem flestum . Ég tók kennaranámskeið við háskólann í Bangor og er nú að halda átta vikna MBSR námskeið í núvitund . Ég er gift og á þrjú uppkomin börn . Ég hef unnið ýmiss störf um ævina , en flest hafa þau falist í samskiptum og fræðslu . Ég hef brennandi áhuga á öllu sem snýr að mannlegum þroska , samskiptum , heilbrigði og vellíðan . Ég hef líka mikla ánægju af alls kyns útiveru , göngum og hjólreiðum og iðka það með góðum vinum . Tónlist , bóklestur , samvera með vinum og fjölskyldu og handavinna eiga líka stóran hluta af frítíma mínum . Ég hef búið erlendis í nokkrum löndum og finnst ómetanlegt að hafa kynnst þankagangi og menningu annarra þjóða og jafnframt að sjá og finna hversu margt við eigum sameiginlegt . Ég held námskeið í núvitund / mindfulness , tek fólk í markþjálfun og er með ráðgjöf og fræðslu um hugræna atferlismeðferð .